

**2008 жылдың сәуір-маусымында және қазан-желтоқсанында облыс аумағындағы Қазақстан Республикасының азаматтарын мерзімді әскери қызметке шақыруды ұйымдастыру туралы**

***Күшін жойған***

Солтүстік Қазақстан облысы әкімдігінің 2008 жылғы 3 сәуірдегі N 86 қаулысы. Солтүстік Қазақстан облысының Әдідет департаменті 2008 жылғы 4 сәуірде N 1668 тіркелді. Қолданылу мерзімінің өтуіне байланысты күші жойылды (Солтүстік Қазақстан облысы әкімі аппаратының 2011 жылғы 17 қазандағы N 01.04-08/2964 хаты)

      Ескерту. Қолданылу мерзімінің өтуіне байланысты күші жойылды (Солтүстік Қазақстан облысы әкімі аппаратының 2011.10.17 N 01.04-08/2964 хаты)

      "Әскери міндеттілік және әскери қызмет туралы" Қазақстан Республикасының 2005 жылғы 8 шілдедегі N 74 Заңы 19 бабы 3 тармағына сәйкес және "Белгіленген әскери қызмет мерзімін өткерген мерзімді әскери қызметтегі әскери қызметшілерді запасқа шығару және Қазақстан Республикасының азаматтарын 2008 жылдың сәуір-маусымында және қазан-желтоқсанында мерзімді әскери қызметке кезекті шақыру туралы" Қазақстан Республикасы Президентінің 2008 жылдың 1 сәуірдегі N 563 Жарлығы негізінде облыс әкімдігі  **ҚАУЛЫ ЕТЕДІ:**

      1. Он сегізден жиырма жеті жасқа дейінгі, шақыруды кейінге қалдыруға немесе шақырудан босатылуға құқығы жоқ ер азаматтарды, сондай-ақ оқу орындарынан шығарылған, жиырма жеті жасқа толмаған және әскерге шақыру бойынша әскери қызметтің белгіленген мерзімін өткермеген азаматтарды 2008 жылдың сәуір-маусымында және қазан-желтоқсанында Қазақстан Республикасының Қарулы Күштеріне, басқа да әскерлер мен әскери құрылымдарға мерзімді әскери қызметке шақыру ұйымдастырылсын.

      2.  Қосымшаға сәйкес құрамда облыстық шақыру комиссиясы құрылсын.

      3. Аудандар мен Петропавл қаласының әкімі:   
      қорғаныс істері жөніндегі аудандар (қаланың) бөлімдері (басқармасы) арқылы аудан (қала) аумағындағы мерзімді әскери қызметке шақыруды жүргізуді ұйымдастырсын және қамтамасыз етсін;   
      аудандық (қалалық) шақыру комиссиясын құрсын;   
      мыналармен қамтамасыз етсін:   
      аудандық, (қалалық) шақыру комиссиясының жұмысы үшін қорғаныс істері жөніндегі бөлімдерді (басқармаларды) үй-жаймен;   
      автомобиль көлігімен және қажетті санда техникалық қызметкерлер бөлуді;   
      көрсетілген іс-шараларды орындауға байланысты шығындарды, осы мақсаттарға бөлінген ассигнациялар шегінде, жергілікті бюджет есебінен қаржыландыруды.

      4. Денсаулық сақтау департаменті:   
      Петропавл қаласындағы облыстық жинау пунктіндегі медициналық комиссияның жұмысын қамтамасыз етсін;   
      шақырушыларды медициналық куәлендіру жөніндегі комиссияны дәрігер-мамандармен, соның ішінде тар саладағы мамандармен толықтырсын;   
      шақырту комиссиясымен жіберілген азаматтарды медициналық зерттеу үшін емдеу-профилактикалық мекемелерде орындар көздесін.

      5. Солтүстік Қазақстан облысының ішкі істер департаменті мыналарды қамтамасыз етсін:   
      ішкі істер департаменті, Петропавл қалалық басқармасы және аудандық ішкі істер бөлімі басшыларының құрамынан лауазымды тұлғаларды облыстық, аудандық (қалалық) шақыру комиссиясының құрамына енгізуді;   
      азаматтарды шақыру кезеңінде қорғаныс істері жөніндегі аудандық (қалалық) бөлімдермен (басқармамен) байланысты әрекеттер ұйымдастыруды;   
      әскерге шақырушыларды әскери бөлімдерге аттандыру және жіберу уақытында қоғамдық тәртіптік күзетуді;   
      азаматтардың шақыру пункттеріне келуіне бақылау жүргізуді, шақырудан жасырынып қалуға жол бермеуді.

      6. Мәдениет департаменті шақыру пункттерінде көркемөнерпаздар ұжымының өнерін және әскери-патриоттық тақырыптарға кинофильмдер көрсетуді ұйымдастырсын.

      7. Дене шынықтыру және спорт басқармасы облыстық жинау пунктінде спорттық-бұқаралық іс-шаралар, шақырылушылардың жалпы даярлығына тексеру ұйымдастырсын.

      8. Осы қаулының орындалуын бақылау облыс әкімінің орынбасары В.Н.Балахонцевке жүктелсін.

      9. Осы қаулы бірінші ресми жарияланған күннен бастап қолданысқа енгізіледі.

*Облыс әкімі*

Облыс әкімдігінің     
2008 жылғы 3 сәуірдегі   
N 86  қаулысына қосымша

**Облыстық шақыру комиссиясының**   
**ҚҰРАМЫ**

|  |  |
| --- | --- |
| Амангелдиев Талғат   Бекмұратұлы | Солтүстік Қазақстан облысы   Қорғаныс істері жөніндегі   департаментінің бастығы,   комиссия төрағасы,(келісім бойынша) |
| Мұқатаев Жұмабек Зейнелұлы | Солтүстік Қазақстан облысы   жұмылдыру даярлығы, азаматтық   қорғаныс, апаттар мен   зілзалалардың алдын алу және  жоюды ұйымдастыру жөніндегі басқарманың жұмылдыру даярлығы жөніндегі бөлім бастығы,комиссия төрағасының орынбасары |
| **Комиссия мүшелері:** |
| Рамазанов Ілияс Оқтайұлы | Солтүстік Қазақстан облысы   ішкі істер департаменті   бастығының орынбасары |
| Имбаева Фирая Гумаровна | медициналық комиссияның төрайымы,   1 қалалық емхананың   дәрігер-терапевті |
| Кривошеева Зоя Ивановна | облыстық аурухананың   медбибісі, комиссия хатшысы |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК